Η **Μορφωτική Ένωσις Νεολαίας Τούμπας**, ευρέως γνωστή με τη σύντμηση **Μ.Ε.Ν.Τ.**, είναι ελληνικό αθλητικό σωματείο που δραστηριοποιείται στην περιοχή της Τούμπας, συνοικίας της Θεσσαλονίκης. Επίσημο έτος ίδρυσής του είναι το 1926, έμβλημά του ο αναμμένος πυρσός και αγωνίζεται με χρώματα το μπλε και το λευκό. Σήμερα διαθέτει ενεργά τμήματα καλαθοσφαίρισης, πετοσφαίρισης και παραδοσιακών χορών. Στη διάρκεια της μακρόχρονης ιστορίας του διέθετε επίσης τμήματα ποδοσφαίρου, αθλοπαιδιών και ποδηλασίας.

Ιστορικά στοιχεία
-----------------

Το σωματείο ιδρύθηκε στην πόλη της Θεσσαλονίκης το 1926 από μικρασιάτες πρόσφυγες, αποτελώντας ένα από τα ιστορικότερα της πόλης. Ελάχιστες πληροφορίες διασώζονται για τη δραστηριότητα του συλλόγου πριν το 1959 καθώς δεν υπάρχει σχετικό αρχείο.

Η Μ.Ε.Ν.Τ. στη διάρκεια της μακρόχρονης πορείας της διέθετε τμήματα ποδοσφαίρου, αθλοπαιδιών και ποδηλασίας, που σήμερα είναι ανενεργά. Στις μέρες μας λειτουργούν τμήματα καλαθοσφαίρισης, πετοσφαίρισης και παραδοσιακών χορών.

Την αθλητική δραστηριότητα των μελών του συλλόγου συμπλήρωναν τμήματα φιλολογίας με δραστήρια θεατρική ομάδα και τμήμα διοργάνωσης εκδρομών. Επίσης λειτουργούσε φροντιστήριο μαθηματικών, αρχαίων ελληνικών, λατινικων, έκθεσης ιδεών, αγγλικών και γαλλικών, εκμάθησης πιάνου και βιβλιοθήκη - αναγνωστήριο.

Τμήμα ποδοσφαίρου ανδρών
------------------------

### Ιστορική αναδρομή

Η ΜΕΝΤ της περιόδου 1938-1939 με νίκες στο πρωτάθλημα εναντίον των Άρη, Ηρακλή και ΠΑΟΚ.
Η αθλητική ιστορία της Μ.Ε.Ν.Τ. από την ίδρυσή της μέχρι και τα τέλη της δεκαετίας του 1960, συνδέθηκε κυρίως με την ιστορία του ποδοσφαιρικού τμήματος του σωματείου. Ηδη από το 1926 η ομάδα αναγνωρίζεται από την Ποδοσφαιρική Ενωση Μακεδονίας και συμμετέχει στα πρωταθλήματα Θεσσαλονίκης. Μέχρι το 1933 η ομάδα αγωνίζεται στη Β' Κατηγορία Θεσσαλονίκης. Δύο συνεχείς κατακτήσεις του Πρωταθλήματος (1934-36) οδήγησαν την ομάδα στην Α' Κατηγορία Θεσσαλονίκης. Είναι γνωστό πως τη σεζόν 1932-33 μετείχε στο Κύπελλο Ελλάδος ως ομάδα της Ένωσης Μακεδονίας, ενώ στις 20 Νοεμβρίου 1932 συνετρίβη με 1-6 από τον Ηρακλή και αποκλείστηκε.

Ο Δεύτερος Παγκόσμιος Πόλεμος αποτέλεσε την αιτία να σταματήσει κάθε επίσημη αθλητική διοργάνωση. Αμέσως, όμως, μετά την Απελευθέρωση διεξάγεται, την περίοδο 1945-46, το πρώτο μεταπολεμικό πρωτάθλημα, στο οποίο συμμετέχει και η Μ.Ε.Ν.Τ. Οι παίκτες του συλλόγου δεν τα κατάφεραν απέναντι στις μεγάλες ομάδες της πόλης, Άρη, ΠΑΟΚ, Ηρακλή, Μακεδονικό και Μέγα Αλέξανδρο με συνέπεια η ομάδα να καταλάβει την τελευταία θέση στην τελική βαθμολογία και να υποβιβαστεί στη Β' Κατηγορία. Εκεί παρέμεινε για περισσότερο από μία δεκαετία, μέχρι τo 1959.

Την περίοδο 1958-59 η ομάδα ολοκλήρωσε τις αγωνιστικές της υποχρεώσεις στη 2η θέση, με αποτέλεσμα την επόμενη χρονιά να ανέλθει στην Α' Κατηγορία. Η ενίσχυση του συλλόγου με νέους παίκτες δημιούργησε μεγάλες προσδοκίες για νέο πρωτάθλημα. Πράγματι, στις 27 Μαΐου η Μ.Ε.Ν.Τ. επικυρώνει την άνοδό της στη Β' Εθνική Κατηγορία. Με την ομάδα αγωνίστηκαν οι Ιατρού, Ιωαννίδης, Σαραντίδης, Καντιλτζιάδης, Χατζηαναστασίου, Φυτίλης, Λεώνης, Παραμαγουλάς, Καραμυτιλιός, Λαγογιάννης, Βαραδάς, Λάππας. Προπονητής της ομάδας ήταν ο Αθανάσιος Τασόπουλος.

Η παρουσία της ομάδας στη Β' Εθνική θα λήξει με μία απόφαση που λαμβάνει ο τότε Γενικός Γραμματέας Αθλητισμού, Κωνσταντίνος Ασλανίδης, ο οποίος μαζί με τον πρόεδρο της Ε.Π.Ο. Μέρμηγκα, καθορίζουν τις ομάδες που θα συμμετέχουν στο νέο πρωτάθλημα της Β' Εθνικής Κατηγορίας:

> *«Εις το πρωτάθλημα της Β' Εθνικής κατηγορίας θα λάβουν μέρος 28 σωματεία από ολόκληρον την χώραν τα οποία θα χωρισθούν εις δύο ομίλους, τον βόρειον και τον νότιον. Ως κριτήρια διά την συμμετοχήν των ελήφθησαν η γεωγραφική τοποθεσία της πόλεως εις την οποίαν ανήκουν, η αγωνιστική των ικανότης κατά την παρελθούσαν περίοδον και η εθνική σημασία, που εδόθη εις ορισμένας περιοχάς, που δεν έπρεπε να μείνουν εκτός της μεγάλης αυτής αθλητικής εκδηλώσεως».*
> 
> 

Σαν αποτέλεσμα η Μ.Ε.Ν.Τ. έπαψε να αποτελεί κομμάτι του δυναμικού της Β' Εθνικής και επέστρεψε στα τοπικά πρωταθλήματα, όπου και συνέχισε να αγωνίζεται μέχρι την αναστολή λειτουργίας του τμήματος. Η δεκαετία του 1960 κλείνει με τη Μ.Ε.Ν.Τ. να αγωνίζεται και πάλι στα τοπικά Πρωταθλήματα, όπου την περίοδο 1968-69 αναδεικνύεται πρωταθλήτρια Α' Κατηγορίας.

Τις δεκαετίες του 1970 και 1980, οι άνθρωποι της Μ.Ε.Ν.Τ. συνέχισαν άκαρπα τις προσπάθειές για άνοδο της ποδοσφαιρικής ομάδας στη Β' Εθνική Κατηγορία υπό αντίξοες συνθήκες. Ο σύλλογος μάλιστα δε διέθετε δικές του ποδοσφαιρικές εγκαταστάσεις και η ομάδα φιλοξενούνταν στο γήπεδο του Αχιλλέα Τριανδρίας.

Τις τελευταίες δεκαετίες το ποδοσφαιρικό τμήμα της Μ.Ε.Ν.Τ. δεν υφίσταται πλέον.

### Τίτλοι

* Α' ΕΠΣΜ: 1936, 1969
* Β' ΕΠΣΜ: 1934, 1979, 1991

Τμήμα καλαθοσφαίρισης ανδρών
----------------------------

### Ιστορική αναδρομή

Κατά τη διάρκεια της δεκαετίας του 1960, η Μ.Ε.Ν.Τ. διαγωνιζόταν στο τοπικό πρωτάθλημα της Β' Κατηγορίας Θεσσαλονίκης. Το Μάιο του 1965 άγγιξε την άνοδο στην Α' Κατηγορία, για να καταλάβει τελικά τη 2η θέση. Προπονητές τη χρονιά αυτήν ήταν οι Σταυρίδης, Γιαννουκάκης και παίκτες οι: Ισόπουλος, Φυτίλης, Στογιαννόπουλος Ι και ΙΙ, Μούκας, Χρήστογλου, Τσιτσόπουλος, Σακαλής, Βασιλειάδης, Γούναρης, Βουζελίδης και Παπαϊωάννου. Η ομάδα μέχρι τα τέλη της δεκαετίας συνέχισε να αγωνίζεται στη Β' Κατηγορία (έπειτα από την παρουσία της για ένα χρόνο, το 1966, στην Α' Κατηγορία), χωρίς όμως σημαντικές επιτυχίες.

Η Μ.Ε.Ν.Τ. ήταν ένα από τα σωματεία της Θεσσαλονίκης που το 1976 υπέγραψαν την ίδρυση της Ε.ΚΑ.Σ.Θ. της πρώτης ένωσης καλαθοσφαιρικών σωματείων που δημιουργήθηκε στην Ελλάδα.

Η ομάδα καλαθοσφαίρισης ανδρών του σωματείου το χρονικό διάστημα 1971-1973 αγωνιζόταν στη Β' Κατηγορία Θεσσαλονίκης, το διάστημα 1973-1981 στην Α' Κατηγορία, ενώ το 1981 ανέβηκε στη Β' Εθνική Κατηγορία, όπου αγωνίστηκε για 5 ολόκληρα χρόνια. Κατά την περίοδο 1984-85 αναδείχθηκε πρωταθλήτρια του Α' Ομίλου Βορρά της Β' Εθνικής Κατηγορίας, χάνοντας τον τίτλο του Υπερπρωταθλητή Βορρά από τη Θύελλα Σερρών. και την άνοδο στην Α εθνική κατηγορία στις 18 Μαΐου του 1985 στo κατάμεστο κλειστό γυμναστήριο Καβάλας, με 73-70.

Το χρονικό διάστημα 1986-1989, η ομάδα αγωνίστηκε στη νεοσύστατη Α2 Εθνική Κατηγορία. Ακολούθησαν δύο χρόνια στη Β' Εθνική. Την περίοδο 1990-91 η Μ.Ε.Ν.Τ. αναδείχθηκε μοναδική πρωταθλήτρια ομάδα της Β' Εθνικής  και, σαν αποτέλεσμα, επέστρεψε στην Α2 Εθνική όπου και παρέμεινε τα επόμενα 14 χρόνια μέχρι το 2004.

Τις προσπάθειες των ομάδων βοήθησε σημαντικά η κατασκευή των γηπέδων αθλοπαιδιών της Μ.Ε.Ν.Τ. Στην αρχή, του ανοιχτού γηπέδου, που εγκαινιάστηκε το 1982, και κατόπιν του κλειστού γηπέδου, το οποίο θεμελιώθηκε το 1993 και εγκαινιάστηκε το 1996.

Η αλλαγή της χιλιετίας βρήκε το σύλλογο να αγωνίζεται σταθερά στην Α2 Εθνική Κατηγορία. Συγκεκριμένα την αγωνιστική περίοδο 1999-00 ολοκλήρωσε τις αγωνιστικές του υποχρεώσεις στην 6η θέση της τελικής βαθμολογίας. Την επόμενη χρονιά, 2000-01, τερμάτισε μία θέση υψηλότερα, έχοντας συλλέξει 17 νίκες και 9 ήττες, επίδοση που επανέλαβε επακριβώς και την επόμενη περίοδο, 2001-02. Τη χρονιά 2002-03 οι επιδόσεις της ομάδας έπεσαν, με αποτέλεσμα να καταλάβει την 9η θέση του τελικού βαθμολογικού πίνακα.

Αξιοσημείωτη χρονιά στην ιστορία του συλλόγου ήταν η αγωνιστική περίοδος 2003-04, οπότε και, με προπονητή τον Γιώργο Ζαφειρούδη, τερμάτισε στη 2η θέση της τελικής κατάταξης της Α2 Εθνικής, σε ισοβαθμία με τον πρωτοπόρο Πανελλήνιο, κάτι που επέτρεψε στο σύλλογο να αγωνιστεί για μία και μοναδική χρονιά στην Α1 Εθνική Κατηγορία κατά την αγωνιστική περίοδο 2004-05. Προπονητής του συλλόγου τη χρονιά αυτή ήταν ο Παρασκευάς Μουρατίδης. Η ομάδα της Θεσσαλονίκης κατόρθωσε να συγκεντρώσει 7 νίκες και 19 ήττες, με αποτέλεσμα να τερματίσει προτελευταία σε σύνολο 14 συλλόγων και να υποβιβαστεί.

Έχοντας επιστρέψει στην Α2 Εθνική για την περίοδο 2005-06, η Μ.Ε.Ν.Τ. συγκέντρωσε 15 νίκες και ισάριθμες ήττες, με συνέπεια να βρεθεί στην 8η θέση της τελικής βαθμολογίας. Την επόμενη χρονιά, 2006-07, βελτίωσε τις επιδόσεις της τερματίζοντας στην 4η θέση του μοναδικού ομίλου της Α2 Εθνικής. Την περίοδο 2007-08, πάντα στην ίδια κατηγορία, έπεσε στην 7η θέση της τελικής κατάταξης ως πρώτος τετραπλής ισοβαθμίας με το Παγκράτι, τον Πανερυθραϊκό και το Κολλέγιο ICBS.

Η πορεία της ομάδας στην Α2 Εθνική ολοκληρώθηκε την περίοδο 2008-09 οπότε και συγκέντρωσε 5 νίκες και 25 ήττες, τερμάτισε στη 16η και τελευταία θέση του βαθμολογικού πίνακα με αποτέλεσμα να υποβιβαστεί στη Β' Εθνική μετά από χονδρικά δύο δεκαετίες.

Την περίοδο 2009-10 η ομάδα της Τούμπας συγκέντρωσε 11 νίκες και 19 ήττες με αποτέλεσμα να μην καταφέρει να τερματίσει πάνω από την 11η θέση σε σύνολο 16 ομάδων που αποτέλεσαν εκείνη τη χρονιά το δυναμικό του μοναδικού ομίλου της Β' Εθνικής. Εντούτοις τη χρονιά 2010-11 οι επιδόσεις της βελτιώθηκαν με αποτέλεσμα να ολοκληρώσει τις υποχρεώσεις της στην 6η θέση. Την περίοδο 2011-12 βρέθηκε ξανά χαμηλά στην τελική βαθμολογία και συγκεκριμένα στη 12η θέση με 12 νίκες και 17 ήττες. Εν τέλει, την περιόδο 2012-13, οπότε και οι ομάδες της Β' Εθνικής μοιράστηκαν για οικονομικούς λόγους σε δύο Ομίλους, η Μ.Ε.Ν.Τ. τερμάτισε στη 13η και τελευταία θέση του δικού της, γνωρίζοντας τον υποβιβασμό.

### Διακεκριμένοι καλαθοσφαιριστές

|  |  |  |
| --- | --- | --- |
| * Γιώργος Αναγνωστόπουλος
* Δημήτρης Αράπης
* Μιχάλης Γιαννακίδης
* Τάσος Γκουσγκούνης
* Γιώργος Δέδας
* Σάββας Καμπερίδης
* Σπύρος Κέκελης
* Βασίλης Λυπηρίδης
 | * Μίλτος Ορνιθόπουλος
* Θεοδόσης Παραλίκας
* Κώστας Σδράκας
* Φίλιππος Συμεωνίδης
* Κώστας Τσέλιος
* Γιώργος Φιλιούσης
* Κώστας Χρήστου
 | * Ντίλαν Πέιτζ
* Μίλαν Γκόλοβιτς
* Ράφαελ Μπίγκους
* Αλεξάντερ Οκούνσκι
 |

### Διακεκριμένοι προπονητές

* Γιώργος Ζαφειρούδης
* Δημήτρης Ιτούδης
* Παρασκευάς Μουρατίδης
* Λευτέρης Χατζηκυριακιδης

### Αγωνιστική περίοδος 2013-14

Κατά την αγωνιστική περίοδο 2013-14, ο Μορφωτική Ένωσις Νεολαίας Τούμπας διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Βορρά. Έχοντας συγκεντρώσει 5 νίκες και 19 ήττες, κατέλαβε την 11η θέση της τελικής βαθμολογίας, συνεχίζοντας την πτωτική του πορεία  και επιστρέφοντας στα τοπικά πρωταθλήματα για πρώτη φορά μετά από σχεδόν 30 χρόνια.

Έδρα του συλλόγου είναι το ιδιόκτητο Κλειστό Γυμναστήριο Μ.Ε.Ν.Τ. χωρητικότητας 300 θέσεων. Πρόεδρος του διοικητικού συμβουλίου είναι ο Κωνσταντίνος Μπουλιώνης. Καθήκοντα πρώτου προπονητή διατηρεί από τον Ιούνιο του 2013 ο Νίκος Αμπατζάς με συνεργάτη τον Τάσο Κουγιουμτζίδη. Το ρόστερ της Μ.Ε.Ν.Τ. για την αγωνιστική περίοδο 2013-14 συνέθεσαν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
| 04 | Ισίδωρος Τσινόπουλος | 1994 | 1-2 | 1,92 |  |
| 05 | Βασίλης Βάλλιος | 1997 | 1-2 | 1,87 |  |
| 06 | Νίκος Ρίζος | 1995 | 2-3 | 1,89 |  |
| 07 | Κώστας Αντωνιάδης | 1992 | 1-2 | 1,85 |  |
| 08 | Θοδωρής Ελευθεριάδης | 1993 | 4-5 | 2,01 |  |
| 09 | Ισίδωρος Λεμονίδης | 1995 | 2-3 | 1,85 |  |
| 10 | Χάρης Γεωργιάδης | 1995 |  |  |  |
| 11 | Βασίλης Βρέττας | 1997 | 3-4 | 1,95 |  |
| 12 | Γιάννης Μαλούνας | 1993 | 4-5 | 2 |  |
| 13 | Αποστόλης Μέλλιος |  |  |  |  |
| 14 | Βασίλης Δετσίκας | 1993 | 3-4 | 2,02 |  |
| 15 | Μανώλης Κοκολάκης | 1995 | 2-3 | 1,9 |  |
| 16 | Αγγελόπουλος | 1993 | 2-3 | 1,87 |  |
| 17 | Γεωργιάδης |  |  |  |  |
|    **Προπονητής** |
|  | Νίκος Αμπατζάς |  | Coach |  |  |
| *Δεδομένα: Μάιος 2014* |

  

### Τίτλοι

* 2  **B Εθνική**  : 1984-1985, 1990-1991 (Βόρειος όμιλος)

Τμήμα καλαθοσφαίρισης γυναικών
------------------------------

### Ιστορική αναδρομή

Το γυναικείο τμήμα καλαθοσφαίρισης του συλλόγου είχε αξιοπρόσεκτη πορεία αρχικά στα τοπικά πρωταθλήματα και κατόπιν, κατά το χρονικό διάστημα 1984-2001, στο Πανελλήνιο Πρωτάθλημα και έπειτα στην νεοσύστατη Α' Εθνική. Ήταν μία από τις δέκα ομάδες που μετείχαν στο παρθενικό πρωτάθλημα της Α' Εθνικής την περίοδο 1984-1985. Συμμετείχε σε όλες τις διοργανώσεις μέχρι το 2001, όταν και αποχώρησε από το πρωτάθλημα της περιόδου 2001-2002. Στο διάστημα αυτό κατέλαβε τρεις φορές τη 2η θέση (1987, 1996, 1999) και έξι φορές την 3η (1985, 1988, 1989, 1990, 1991, 1997).

Την περίοδο δημιουργίας της Α1 Εθνικής, 1997-98, η Μ.Ε.Ν.Τ. εξακολούθησε να αγωνίζεται στο κορυφαίο επίπεδο, ολοκληρώνοντας τη χρονιά στην 8η θέση της τελικής βαθμολογικής κατάταξης. Την επόμενη περίοδο, 1998-99, κατέκτησε ξανά τη 2η θέση πανελλαδικά, χάνοντας ένα ακόμη τρόπαιο από το Σπόρτιγκ Αθηνών.

Την επόμενη περίοδο, 1999-00, η ομάδα της Τούμπας ολοκλήρωσε τις αγωνιστικές της υποχρεώσεις στην 7η θέση της βαθμολογίας, έχοντας συγκεντρώσει 10 νίκες και 10 ήττες. Την ίδια χρονιά συμμετείχε στο Final-4 του Κυπέλλου Ελλάδος που διεξήχθη στις 22 και 23 Απριλίου 2000 στις Σέρρες. Σε αυτό γνώρισε μια πρώτη ήττα στους ημιτελικούς από τον Απόλλωνα Πτολεμαΐδας με σκορ 62-60 και κατόπιν μία δεύτερη στο μικρό τελικό από τον «οικοδεσπότη» Πανσερραϊκό με σκορ 80-77.

Την επόμενη περίοδο, 2000-01, ο σύλλογος τερμάτισε ξανά στην 7η θέση στο Πρωτάθλημα. Η προηγούμενη χρονιά επαναλήφθηκε και σε ό,τι αφορά το Κύπελλο με την έννοια ότι η Μ.Ε.Ν.Τ. συμμετείχε ξανά στο Final-4, αυτή τη φορά στις 24 και 25 Μαρτίου 2001 στη Νέα Ιωνία Μαγνησίας, γνωρίζοντας ξανά δύο διαδοχικές ήττες: αρχικά από το Σπόρτιγκ Αθηνών με σκορ 76-58 στον ημιτελικό και κατόπιν (ξανά) από τον Πανσερραϊκό με σκορ 69-66 στο μικρό τελικό.

Σταδιακά επήλθε η παρακμή με αποτέλεσμα η ομάδα να μηδενιστεί την περίοδο 2001-02 και να υποβιβαστεί στην Α2 Εθνική Κατηγορία. Το ίδιο άσχημη υπήρξε και η επόμενη χρονιά, 2002-03, οπότε η Μ.Ε.Ν.Τ. υποβιβάστηκε στο τοπικό πρωτάθλημα της Ε.ΚΑ.Σ.Θ. χωρίς να προσθέσει στο ενεργητικό της καμία νίκη.

Η επάνοδος της ομάδας στις εθνικές κατηγορίες έλαβε χώρα την περίοδο 2009-10, οπότε και κατέκτησε το Πρωτάθλημα της Α' Κατηγορίας Γυναικών που διοργανώνει η Ε.ΚΑ.Σ.Θ. Την ίδια περίοδο, και συγκεκριμένα το Δεκέμβριο του 2009, αναδείχθηκε παράλληλα και Κυπελλούχος Ε.ΚΑ.Σ.Θ.

Την αγωνιστική περίοδο 2010-11, οπότε και διαγωνίστηκε στον Όμιλο Βορρά της Α2 Εθνικής Κατηγορίας, η ομάδα της Θεσσαλονίκης τερμάτισε στην 5η θέση της βαθμολογίας, παραμένοντας στην κατηγορία χωρίς περιπέτειες. Στα πλαίσια του θεσμού του Κυπέλλου Ελλάδος αποκλείστηκε κατά τη «Φάση των 16», αφού γνώρισε την ήττα με σκορ 49-71 από τον Ολυμπιακό Βόλου. Στο Πρωτάθλημα δεν είχε την ίδια τύχη την επόμενη χρονιά, 2011-12, οπότε και η κατάληψη της 8ης θέσης δεν επέτρεψε στην ομάδα να συνεχίσει στην ίδια κατηγορία. Την ίδια χρονιά στο Κύπελλο αποκλείστηκε στην 1η Αγωνιστική της Α' Φάσης όπου και γνώρισε την ήττα από τους Τιτάνες Δράμας με σκορ 47-43.

Στα πλαίσια πλέον του Πρωταθλήματος της Α' Κατηγορίας Γυναικών της Ε.ΚΑ.Σ.Θ. η Μ.Ε.Ν.Τ. ολοκλήρωσε τις αγωνιστικές της υποχρεώσεις στην 3η θέση της κανονικής περιόδου. Ακολούθως συμμετείχε στα play-offs χωρίς να καταφέρει να αγωνιστεί στην τελική φάση.

### Συμμετοχές σε ευρωπαϊκές διοργανώσεις

Η Μ.Ε.Ν.Τ. κατά τη διάρκεια της περιόδου ακμής της συμμετείχε στις παρακάτω διοργανώσεις της F.I.B.A. Europe:

* European Cup Liliana Ronchetti 1983
* European Cup Liliana Ronchetti 1986
* European Cup Liliana Ronchetti 1988
* European Cup Liliana Ronchetti 1989
* European Cup Liliana Ronchetti 1990
* European Cup Liliana Ronchetti 1991
* European Cup Liliana Ronchetti 1992
* European Cup Liliana Ronchetti 1993
* European Cup Liliana Ronchetti 1994
* European Cup Liliana Ronchetti 1995
* Ronchetti Cup 1997
* Ronchetti Cup 1998
* Ronchetti Cup 2000

### Διακεκριμένες καλαθοσφαιρίστριες

* Βιβή Διαβολεμένου
* Βαρδάκη Ευθυμία
* Σουλτάνα Ευσταθίου
* Έφη Καζαντζίδου
* Ευανθία Καμκούτη
* Εβίνα Μάλτση
* Κατερίνα Πεταχτή
* Πολύμνια Σαρέγκου
* Ναυσικά Σταυρίδου
* Ιουλία Χατζηγωγίδου

### Αγωνιστική περίοδος 2013-14

Κατά την αγωνιστική περίοδο 2013-14, η Μ.Ε.Ν.Τ. διαγωνίστηκε στο Πρωτάθλημα της Α' Κατηγορίας Γυναικών που διοργανώνει η Ένωση Καλαθοσφαιρικών Σωματείων Θεσσαλονίκης. Έχοντας συγκεντρώσει 19 νίκες και 3 ήττες, ολοκλήρωσε τις αγωνιστικές της υποχρεώσεις για την κανονική περίοδο στη 2η θέση της κατάταξης. Ακολούθως αντιμετώπισε σε διαδικασία μπαράζ τις ομάδες: Σταυρούπολη, Αίαντα Ευόσμου και Θερμαϊκό Θέρμης. Εν τέλει τερμάτισε στη 2η θέση της τελικής κατάταξης, λαμβάνοντας προτεραιότητα ανόδου στην Α2 Εθνική σε περίπτωση που προέκυπτε κενή θέση.

Έδρα του συλλόγου είναι το ιδιόκτητο Κλειστό Γυμναστήριο Μ.Ε.Ν.Τ. χωρητικότητας 300 θέσεων. Πρόεδρος του διοικητικού συμβουλίου είναι ο Κωνσταντίνος Μπουλιώνης. Καθήκοντα πρώτης προπονήτριας διατηρεί από τον Ιούνιο του 2012 η Βιβή Διαβολεμένου με συνεργάτη το Θωμά Σδούκο.

### Τμήματα υποδομής

Η ομάδα των νεανίδων του συλλόγου έχει κατακτήσει τρεις φορές το Πανελλήνιο Πρωτάθλημα, τις χρονιές 1989, 1990 και 1991, οπότε μεσουρανούσε και η ομάδα των γυναικών. Αντίστοιχα η ομάδα των κορασίδων αναδείχθηκε Πρωταθλήτρια Ελλάδος το 2002 με προπονητή τον Βασίλη Χαραλαμπίδη.

Τμήμα πετοσφαίρισης ανδρών
--------------------------

### Ιστορική αναδρομή

Πρώτος έφορος του τμήματος πετοσφαίρισης ανδρών της Μ.Ε.Ν.Τ, ήταν ο Γιώργος Καραγιάννης, ο οποίος μαζί με τον Δημήτριο Μορέλλα συγκρότησαν τις πρώτες ομάδες.

Στις 23 Φεβρουαρίου 1978 εκπρόσωποι της Μ.Ε.Ν.Τ. συμμετείχαν στη συγκέντρωση 24 αθλητικών σωματείων της Θεσσαλονίκης που δραστηριοποιούνταν στο άθλημα της πετοσφαίρισης προκειμένου να ψηφίσουν το καταστατικό ίδρυσης της Ε.ΠΕ.Σ.Θ. (Ένωση Πετοσφαιρικών Σωματείων Θεσσαλονίκης). Ο σύλλογος ήταν ο ένας από τους τρεις που δεν υπέγραψαν το σχετικό έγγραφο.

Η Μ.Ε.Ν.Τ. άρχισε να συμμετέχει στο πρωτάθλημα της Α' Κατηγορίας στη Θεσσαλονίκη από την περίοδο 1979-80, με τις πρώτες επιτυχίες να λαμβάνουν χώρα στα μέσα της δεκαετίας του 1980. Την αγωνιστική περίοδο 1987-88 η ομάδα αναδείχτηκε πρωταθλήτρια Α' Κατηγορίας της Ε.ΠΕ.Σ.Θ. Σαν αποτέλεσμα ανέβηκε στη Γ' Εθνική Κατηγορία όπου αγωνίστηκε μέχρι το 1988-89. Τη χρονιά αυτή κατέκτησε την 3η θέση στην κανονική περίοδο και την 1η θέση στα μπαράζ, ανεβαίνοντας στη Β' Εθνική Κατηγορία.

Η ομάδα αγωνίστηκε για δύο χρόνια στη Β' Εθνική Κατηγορία προτού υποβιβαστεί στη Γ' Εθνική. Από την περίοδο 1995-96 αγωνίζεται και πάλι στα πρωταθλήματα της Ε.ΠΕ.Σ.Θ.

Το 2004 κατέκτησε το Πρωτάθλημα της Β' Κατηγορίας Ανδρών Ε.ΠΕ.Σ.Θ. λαμβάνοντας παράλληλα εισιτήριο ανόδου στην Α' Κατηγορία.

Την αγωνιστική περίοδο 2010-11 η Μ.Ε.Ν.Τ. αγωνίστηκε στο Πρωτάθλημα της Β' Εθνικής Κατηγορίας και συγκεκριμένα στον 3ο Όμιλο. Έχοντας συγκεντρώσει 7 νίκες και 7 ήττες (31-27 σετ) κατέλαβε την 4η θέση της τελικής κατάταξης σε σύνολο 8 ομάδων, παραμένοντας στην κατηγορία. Την επόμενη χρονιά, 2011-12, η ομάδα κατέκτησε την κορυφή του βαθμολογικού πίνακα του 3ου Ομίλου της Β' Εθνικής, αποκτώντας το δικαίωμα ανόδου στην Α2 Εθνική Κατηγορία από το επόμενο φθινόπωρο.

Την αγωνιστική περίοδο 2012-13, οπότε και έλαβε χώρα αναδιάρθρωση των κατηγοριών, η Μ.Ε.Ν.Τ. εντάχθηκε στο δυναμικό του 3ου Ομίλου της Α2 Εθνικής. Σημείωσε αξιοσημείωτες επιδόσεις, τερματίζοντας τελικά στη 2η θέση της τελικής βαθμολογίας, χάνοντας το δικαιώμα να διεκδικήσει την άνοδο στην κορυφαία κατηγορία.

### Αγωνιστική περίοδος 2013-14

Κατά την αγωνιστική περίοδο 2013-14, η Μορφωτική Ένωσις Νεολαίας Τούμπας διαγωνίστηκε στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Πετοσφαίρισης και συγκεκριμένα στον 3ο Όμιλο. Κατά τη λήξη της κανονικής περιόδου βρέθηκε στη 2η θέση της βαθμολογικής κατάταξης περνώντας επιτυχώς στη φάση των μπαράζ ανόδου. Μέσω της διαδικασίας αυτής κατάφερε να λάβει το εισιτήριο ανόδου στην Α1 Εθνική Κατηγορία (*Volley League*) για πρώτη φορά στην ιστορία της.

Έδρα του συλλόγου είναι το ιδιόκτητο Κλειστό Γυμναστήριο Μ.Ε.Ν.Τ. χωρητικότητας 300 θέσεων. Πρόεδρος του διοικητικού συμβουλίου είναι ο Κωνσταντίνος Μπουλιώνης. Καθήκοντα πρώτου προπονητή διατηρεί επί μία δεκαετία ο Σπύρος Γκολίτσης, ο οποίος οργάνωσε το τμήμα και τις ακαδημίες εκ βάθρων. Άμεσος συνεργάτης του είναι από τον Αύγουστο του 2014 ο Βασίλης Μανθάτης. Το ρόστερ της Μ.Ε.Ν.Τ. για την αγωνιστική περίοδο 2013-14 συνέθεσαν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Πετοσφαιριστές** |
|  | Αργύρης Αντιφάκος |  | Κ |  |  |
|  | Δημήτρης Βέλο |  | Δ |  |  |
|  | Θωμάς Δημητριάδης |  | Α |  |  |
|  | Γιώργος Κνάπεκ |  | Λ |  |  |
|  | Γιώργος Κωσταρέλλης |  | Κ |  |  |
|  | Χρήστος Μπαλάσκας |  | Π |  |  |
|  | Θεόδωρος Μποζίδης |  | Π |  |  |
|  | Χαράλαμπος Σακόγλου |  | Α |  |  |
|  | Γιάννης Τσακογιάννης |  | Λ |  |  |
|  | Δημήτρης Χρυσάφης |  | Α |  |  |
|    **Προπονητής** |
|  | Σπύρος Γκολίτσης |  | Coach |  |  |
| *Δεδομένα: Μάιος 2014* |

  

### Τμήματα υποδομής

Την αγωνιστική περίοδο 1987-88 το τμήμα εφήβων του συλλόγου κατέκτησε το Πρωτάθλημα Ε.ΠΕ.Σ.Θ. χρονιά κατά την οποία ανάλογο επίτευγμα πέτυχε και το ανδρικό τμήμα.

Τμήμα πετοσφαίρισης γυναικών
----------------------------

### Ιστορική αναδρομή

Το τμήμα γυναικείας πετοσφαίρισης της Μ.Ε.Ν.Τ. άρχισε να δραστηριοποιείται στις αρχές της δεκαετίας του 1980. Οι πρώτες ομάδες του συλλόγου συγκροτήθηκαν από μαθήτριες των 1ου και 3ου Γυμνασίων Τούμπας τις οποίες επέλεξε ο γυμναστής του 1ου Γυμνασίου, Νίκος Μπαρτζούδης.

Ο σύλλογος διαθέτει στην τροπαιοθήκη του δύο Πρωταθλήματα Β' Κατηγορίας της Ε.ΠΕ.Σ.Θ. και συγκεκριμένα των ετών 1998 και 2000. Επιπλέον, το 2007 διαγωνίστηκε στον τελικό του Κυπέλλου Γυναικών της Ένωσης, όπου και γνώρισε την ήττα με 3-1 σετ από τους Μακεδόνες Αξιού.

### Αγωνιστική περίοδος 2013-14

Κατά την αγωνιστική περίοδο 2013-14, η Μ.Ε.Ν.Τ. διαγωνίστηκε στο Πρωτάθλημα της Β' Εθνικής Κατηγορίας Γυναικών (Περιφεριακό Πρωτάθλημα) που διοργανώνει η Ε.ΠΕ.Σ.Θ.. Έχοντας συγκεντρώσει 17 νίκες και 3 ήττες, ολοκλήρωσε τις αγωνιστικές της υποχρεώσεις για την κανονική περίοδο στην 3η θέση της κατάταξης. Ακολούθως, μέσω διαδικασίας μπαράζ βρέθηκε στη 2η θέση της τελικής κατάταξης.

Τμήμα ποδηλασίας
----------------

Τη σύγχρονη εποχή η Μ.Ε.Ν.Τ. ίδρυσε και ποδηλατικό τμήμα με πρωτοβουλία του τότε προέδρου, Ραούλ Μερκούρη, ο οποίος υπήρξε από τους στυλοβάτες της ποδηλασίας της Βόρειας Ελλάδας. Σήμερα παραμένει ανενεργό.

Παραπομπές
----------

1. 1 2 3 4 5 6 7 8 9 10  «Η Ιστορία της Μ.Ε.Ν.Τ.» Αρχειοθετήθηκε 2011-02-04 στο Wayback Machine. παρουσίαση στον επίσημο ιστότοπο του τμήματος καλαθοσφαίρισης της Μ.Ε.Ν.Τ.
2. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39  «ΜΕΝ Τούμπας: ένας πολιτιστικός φάρος 82 ετών»[*νεκρός σύνδεσμος*], αφιέρωμα στον ιστότοπο της εφημερίδας «Αγγελιοφόρος», 15 Νοεμβρίου 2009.
3. ↑  Ηλ. Λέκκα, «Η Εποποιία του ελληνικού ποδοσφαίρου»[*νεκρός σύνδεσμος*], αρχείο εφημερίδας «Αθλητική Ηχώ», 10 Σεπτεμβρίου 1974.
4. ↑  «Ένωση Καλαθοσφαιρικών Σωματείων Θεσσαλονίκης», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. 1 2  Πρωταθλητές Β' Εθνικής Κατηγορίας Ανδρών[*νεκρός σύνδεσμος*], πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. ↑  «31 χρόνια από την άνοδος της "Θύελλας" στην Α1». www.serresparatiritis.gr.
7. 1 2 3 4 5 6 7 8 9 10 11 12 13 14 15 16 17 18 19 20 21 22  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Ο Μουρατίδης νέος προπονητής της ΜΕΝΤ - Μπάσκετ». www.sport-fm.gr.
9. ↑  «Γκάλης εναντίον Βιγιακάμπα» Αρχειοθετήθηκε 2010-05-05 στο Wayback Machine. άρθρο στον ιστότοπο SentraGoal.gr, 26 Ιανουαρίου 2010.
10. ↑  «Ιδανική εκκίνηση»[*νεκρός σύνδεσμος*], άρθρο στον ιστότοπο SentraGoal.gr, 17 Ιανουαρίου 2011.
11. ↑  «Αποτελέσματα 2ου ομίλου Βορρά (26η αγ.)», άρθρο στον ιστότοπο InfoBasket.gr, 27 Απριλίου 2014.
12. ↑  «Η ιστορική ΜΕΝΤ...σε αγωνιστική κρίση», άρθρο στον ιστότοπο BasketBlog.gr, 28 Δεκεμβρίου 2013.
13. 1 2 3  «Γήπεδα» Αρχειοθετήθηκε 2016-03-06 στο Wayback Machine. πληροφορίες στον επίσημο ιστότοπο της Ε.ΠΕ.Σ.Θ.
14. ↑  «Ο Νίκος Αμπατζάς νέος προπονητής της ΜΕΝΤ», άρθρο στον ιστότοπο NorthBasket.gr, 12 Ιουνίου 2013.
15. ↑  Εφημερίδα «Αθλητική Ηχώ», «Βαθμολογία Α1 Γυναικών 1997-98», 6 Απριλίου 1998, σελίδα 30.
16. 1 2 3  «Τελικοί Κυπέλλου Ελλάδος Γυναικών»[*νεκρός σύνδεσμος*], πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
17. ↑  «Ένωση Καλαθοσφαιρικών Σωματείων Θεσσαλονίκης» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
18. ↑  «Κυπελλούχος ΕΚΑΣΘ η ΜΕΝΤ!», άρθρο στον ιστότοπο WePlayBall.gr, 9 Δεκεμβρίου 2009.
19. ↑  «Επιβεβαίωσε τα προγνωστικά» Αρχειοθετήθηκε 2020-11-25 στο Wayback Machine. άρθρο στον ιστότοπο «Ταχυδρόμος», 21 Οκτωβρίου 2010.
20. ↑  «Υποβιβάστηκε η ΜΕΝΤ», άρθρο στον ιστότοπο Tsiotras.blogspot.gr, 29 Απριλίου 2012.
21. ↑  «Αποτελέσματα Κυπέλλου Βορράς: «Διπλό» του Παναθλητικού στον Βόλο», άρθρο στον ιστότοπο WePlayBall.gr, 18 Σεπτεμβρίου 2011.
22. ↑  «Α' Γυναικών: Πρώτος ο Θερμαϊκός Θέρμης, έρχονται τα playoffs!»[*νεκρός σύνδεσμος*], άρθρο στον ιστότοπο BasketPlus.gr, 21 Μαρτίου 2013.
23. ↑  «Αποτελέσματα Πλέι Οφ ΕΚΑΣΘ: Στον τελικό Βότσης-Σταυρούπολη!», άρθρο στον ιστότοπο WePlayBall.gr, 2 Απριλίου 2013.
24. ↑  «M.E.N.T. Thessaloniki», πληροφορίες στον επίσημο ιστότοπο της F.I.B.A. Europe.
25. ↑  «Βαθμολογία Α' Κατηγορία Γυναικών 2013-14 (Κανονική Περίοδος)», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
26. ↑  «Βαθμολογία Α' Κατηγορία Γυναικών 2013-14 (Μπαράζ 1-4)», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
27. ↑  «Βαθμολογία Α' Κατηγορία Γυναικών 2013-14 (Τελικός)», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
28. ↑  «Ανέλαβε την ΜΕΝΤ η Διαβολεμένου με βοηθό τον Σδούκο!», άρθρο στον ιστότοπο WePlayBall.gr, 21 Ιουνίου 2012.
29. ↑  Πρωταθλητές Νεανίδων Αρχειοθετήθηκε 2013-05-23 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
30. ↑  Πρωταθλητές Κορασίδων Αρχειοθετήθηκε 2013-05-23 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
31. 1 2  «Ιστορία της Ε.ΠΕ.Σ.Θ.» Αρχειοθετήθηκε 2013-09-03 στο Wayback Machine. επίσημος ιστότοπος της Ένωσης.
32. 1 2 3 4 5  «Πρωταθλητές και Κυπελλούχοι Ε.ΠΕ.Σ.Θ.» Αρχειοθετήθηκε 2012-04-12 στο Wayback Machine. επίσημος ιστότοπος της Ένωσης Πετοσφαιρικών Σωματείων Θεσσαλονίκης.
33. 1 2  «Βαθμολογία Β' Εθνικής Κατηγορίας Ανδρών 2010-11 (3ος Όμιλος)» Αρχειοθετήθηκε 2014-07-07 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
34. ↑  «Βαθμολογία Β' Εθνικής Κατηγορίας Ανδρών 2011-12 (3ος Όμιλος)» Αρχειοθετήθηκε 2014-07-07 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
35. 1 2  «Βαθμολογία Α2 Εθνικής Κατηγορίας Ανδρών 2012-13 (3ος Όμιλος)» Αρχειοθετήθηκε 2014-07-07 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
36. 1 2  «Βαθμολογία Α2 Εθνικής Κατηγορίας Ανδρών 2013-14 (3ος Όμιλος)» Αρχειοθετήθηκε 2014-07-06 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
37. 1 2  «Γκολίτσης: «Δεν θα είναι κομήτης η ΜΕΝΤ»», συνέντευξη στον ιστότοπο Gazzetta.gr, 12 Μαΐου 2014.
38. ↑  «Ιστορική άνοδος της ΜΕΝΤ στην Volleyleague»[*νεκρός σύνδεσμος*], άρθρο στον ιστότοπο SentraGoal.gr, 10 Μαΐου 2014.
39. ↑  «Η φιέστα της ΜΕΝΤ για την άνοδο στην Volleyleague» Αρχειοθετήθηκε 2014-06-19 στο Wayback Machine. άρθρο στον ιστότοπο GreekVolley.com, 12 Ιουνίου 2014.
40. ↑  «Προπονητής της Ανδρικής Ομάδας Βόλεϊ της Μ.Ε.Ν.Τ.» Αρχειοθετήθηκε 2012-03-01 στο Wayback Machine. πληροφορίες στον επίσημο ιστότοπο του συλλόγου.
41. ↑  «Ο Βασίλης Μανθάτης β΄προπονητής στη Μ.Ε.Ν.Τ.», άρθρο στον επίσημο ιστότοπο της Volley League.
42. 1 2  Κατάταξη «Βαθμολογία Β' Εθνικής Κατηγορίας Γυναικών 2013-14 (Κανονική Περίοδος)» Αρχειοθετήθηκε 2014-04-15 στο Wayback Machine. πληροφορίες στον επίσημο ιστότοπο της Ένωσης Πετοσφαιρικών Σωματείων Θεσσαλονίκης.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Μορφωτική Ένωσις Νεολαίας Τούμπας, επίσημος ιστότοπος τμημάτων καλαθοσφαίρισης.
* «ΜΕΝ Τούμπας: ένας πολιτιστικός φάρος 82 ετών»[*νεκρός σύνδεσμος*], αφιέρωμα στον ιστότοπο της εφημερίδας «Αγγελιοφόρος», 15 Νοεμβρίου 2009.

### Τμήμα πετοσφαίρισης

* Μορφωτική Ένωσις Νεολαίας Τούμπας, επίσημος ιστότοπος τμημάτων πετοσφαίρισης.
* Μορφωτική Ένωσις Νεολαίας Τούμπας, πληροφορίες και άρθρα για το σύλλογο στον επίσημο ιστότοπο της Volley League (περίοδος 2014-15).
* Απονομή Πρωταθλήματος Β' Εθνικής Κατηγορίας Ανδρών, βίντεο για την επιτυχία του τμήματος πετοσφαίρισης στο YouTube.com.
* Μια άλλη (φωτογραφική) αντίληψη για το βόλει, άρθρο στον ιστότοπο LiberoVolley11.blogspot.gr.

  

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Καλαθοσφαίρισης Ανδρών 2023-2024 |
| --- |
|  |
| 1ος Όμιλος | 
* Ιόνιος Κέρκυρας
* Αστέρας Τέμενης
* Ιωάννινα (Σ.Κ.)
* Παναχαϊκή
* Προμηθέας 2014
* Αργοναύτης Νέας Κίου
* Αχαγιά '82
* Δόξα Πύρρου Άρτας
* Γλαύκος Πατρών
* Παραμυθιά
* Ιωάννινα (Α.Γ.Σ.)
* Γαργαλιάνοι
 |  |
|  |
| 2ος Όμιλος | 
* Πανναξιακός
* Κ.Α.Π.
* Κρόνος Αγίου Δημητρίου
* Παλαίμων Κορίνθου
* Ηλυσιακός
* Ακαδημία Μπάσκετ Ελευσίνας
* Εκπαιδευτήρια Δούκα
* Πικέρμι
* Πέρα
* Ίκαρος Καλλιθέας
* Αργοναύτης Τριγλίας
 |
|  |
| 3ος Όμιλος | 
* Ηλιούπολη
* Δάφνη Δαφνίου
* Ηράκλειο
* Πορφύρας Φρεαττύδος
* Ελευθερία Μοσχάτου
* Ερμής Αργυρούπολης
* Ένωση Ιλίου
* Νίκη Αμαρουσίου
* Χανιά
* Πεύκη
* Χολαργός
* Άγιοι Ανάργυροι
 |
|  |
| 4ος Όμιλος | 
* Μελίκη
* Τιτάνες Παλαμά
* Αετοί Βέροιας
* Καστοριά
* Άργος Ορεστικό
* Τρίκαλα
* Α.Ε.Λ.
* Κούπα Κιλκίς
* Αλμυρός
* Πιερικός Αρχέλαος
* Ολυμπιακός Βόλου
* Εκπαιδευτήρια Φρυγανιώτη
 |
|  |
| 5ος Όμιλος | 
* Ναύαρχος Βότσης
* Ασπίδα Ξάνθης
* Ευκαρπία
* Ρούπελ Σιδηροκάστρου
* Ιωνικός Ιωνίας
* Σταυρούπολη
* Όλυμπος Ελευθερίου-Κορδελιού
* Ευρώπη '87 Πευκοχωρίου
* Εθνικός Λαγυνών
* Βασιλικά Θεσσαλονίκης
* Αγία Βαρβάρα Καβάλας
* Ακαδημία Μπάσκετ Μουδανιών
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Πετοσφαίρισης Ανδρών [3ο Επίπεδο] 2021-2022 |
| --- |
|  |
| Α1 Όμιλος | 
* Άθληση Μυτιλήνης
* Άρατος Κιάτου
* Κόροιβος Αμαλιάδας
* Ολυμπιάς Πατρών
* Πετρούπολη
 |  |
|  |
| Α2 Όμιλος | 
* Αρμένιοι
* Ηράκλειο
* Ιωνικός Νίκαιας
* Νέοι Βύρωνος
* Φλοίσβος Παλαιού Φαλήρου
* Φοίβος Μελισσίων
 |
|  |
| Β1 Όμιλος | 
* Ίκαρος Έδεσσας
* Μακεδονικός Νεάπολης
* Πανηπειρωτικός
* Πανόραμα
* Φθία Λαμίας
* Χ.Α.Ν.Θ.
 |
|  |
| Β2 Όμιλος | 
* Έβρος Σουφλίου
* Εθνικός Αλεξανδρούπολης
* Ελπίς Αμπελοκήπων
* Ένωση Τούμπας
* Περσέας Ανατολικής Θεσσαλονίκης
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Εθνικής Κατηγορίας Πετοσφαίρισης Γυναικών [4ο Επίπεδο] 2021-2022 |
| --- |
|  |
| Αθήνα & Ανατολική Αττική | 
* Αθηνά Μαγκουφάνας
* Απόλλων Αγίου Δημητρίου
* Αστέρας Αγίου Δημητρίου
* Γκράβα
* Ίωνες Νέας Ιωνίας
* Κορωπί
* Νέοι Βύρωνος
* Νίκη Αμαρουσίου
* Παπάγου
* Τυφών Κυψέλης
* Φοίβος Μελισσίων
* Χαλάνδρι
 |  |
|  |
| Δυτική Αττική | 
* Άγιος Ελευθέριος
* Αίολος-Ταύρος 2006
* Άλιμος
* Γλυφάδα
* Δραπετσώνα
* Ένωση Ιλίου
* Έσπερος Καλλιθέας
* Ηλιούπολη
* Θρίαμβος Χαϊδαρίου
* Ίρις Νέας Σμύρνης
* Ιωνικός Νίκαιας
* Μοσχάτο
* Παλαιό Φάληρο
* Περιστέρι
 |
|  |
| Θεσσαλονίκη | 
* Αγία Τριάδα
* Απόλλων Καλαμαριάς
* Αριστοτέλης Επανομής
* Β.Α.Ο.
* Καμπανιακός
* Λαγκαδάς
* Μ.Ε.Ν.Τ.
* Μυγδονιακός
* Πειραματικό
* Περσέας Ανατολικής Θεσσαλονίκης
* Πήγασος Πολίχνης
* Ωραιόκαστρο
 |
|  |
| Θράκη & Ανατολική Μακεδονία | 
* Α.Ε. Κομοτηνής
* Άθλος Ορεστιάδας
* Αμαζόνες Αλεξανδρούπολης
* Αμυγδαλεώνας
* Άρτεμις Σερρών
* Δράμα
* Θύελλα Φερών
* Ορεστιάδας Α.Ο.
* Πανσερραϊκός
 |
|  |
| Μακεδονία | 
* Αλεξάνδρεια
* Αρχέλαος Κατερίνης
* Γρεβενά
* Ζαφειράκης Νάουσας
* Καστοριά
* Κοζάνη
* Μέγας Αλέξανδρος Γιαννιτσών
* Μίλωνας Γιαννιτσών
* Πάνθηρες Κοζάνης
* Πιερικός Κατερίνης
* Ποσειδών Βέροιας
 |
|  |
| Δυτική Ελλάδα | 
* Α.Γ.Σ.Ι.
* Άρτα
* Βολίς Κάτω Γαρούνας
* Θινάλι
* Π.Α.Σ. Γιάννινα
* Παναιτωλικός
* Φιλία Άρτας
 |
|  |
| Κεντρική Ελλάδα | 
* Α.Ε. Λάρισας
* Άθλεση Λάρισας
* Αλμυρός
* Δαφνησιακός
* Καρδίτσα
* Νίκαιας Λάρισας
* Νίκη Βόλου
* Φθία Λαμίας
* Φιλαθλητικός Αμπελώνα
 |
|  |
| Πελοπόννησος | 
* Αίολος Αγυιάς
* Ακρίτας Καλαμάτας
* Αλκυών Ναυπλίου
* Ερυθρός Αστέρας Πατρών
* Ίρις Άργους
* Μεσσηνιακός
* Ολυμπιάς Πατρών
* Ομόνοια Ναυπάκτου
* Παμβοχαϊκός
* Παναχαϊκή
* Ποσειδών Λουτρακίου
* Ποσειδών Καλαμάτας
* Σπαρτιατικός
* Τρίπολη
 |
|  |
| Κρήτη | 
* ΑΘΛ.Ε.Σ.Η.
* Ακρωτήρι
* Αρκάδι
* Κύδων Χανίων
* Μεσσαρά
* Ο.Φ.Η.
* Πήγασος Ηρακλείου
* Χανιά
 |
|  |
| Νησιά Αιγαίου | 
0 |

 |